Termékek és szolgáltatások 2011-ben (zárójelben a 2010-es adat)

1. MF (1) : Az együttműködés javítása Az első munkafolyamat fő célja az volt, hogy támogassa az Európai Bizottságot és a tagállamokat a jelenlegi együttműködési rendszerek továbbfejlesztésében, és ennek révén a tagállamok közötti információcsere és együttműködés elmélyítésében. Ennek érdekében adatokkal és véleményekkel látja el a Bizottságot, és így segíti annak munkáját az új szabályok megszövegezésében, valamint a jogszabályok alapjául szolgáló bevált gyakorlatok azonosításában és ösztönzésében. Mindez egyrészt bekerült a Tagállamok Európai Fóruma (European Forum for Member States, EFMS) és a rugalmasság javításáért felelős köz-magán partnerség (EP3R) megbeszéléseinektémái közé, másrészt figyelembe is veszi annak eredményeit. A megoldandó problémák más dokumentumokban szerepelnek, többek között az Európai Bizottság biztonságról szóló közleményében (COM 2006 251), a kritikus kommunikációs és információs infrastruktúrák védelméről szóló közleményében (Critical Communication and Information Infrastructure Protection – CIIP, COM 2009 149), amely. kiemelte a hálózat, az információbiztonság és a rugalmasság fontosságát az egységes európai információs tér megteremtése érdekében, valamint a digitális menetrendről (Digital Agenda) szóló közleményében. A mind összetettebb kölcsönös függések miatt egy adott infrastruktúra zavara könnyen átterjedhet a (földrajzi és joghatósági) határokon túlra, illetve más infrastruktúrákra, és európai szintű hatással járhat. A telekommunikációs terület globális jellege miatt közös megközelítés szükséges az olyan kérdések kezeléséhez, mint a nyilvános hírközlési hálózatok rugalmassága és biztonsága. Az eredmények száma: 13 2. MF: az összeurópai CIIP (2) és a rugalmasság fejlesztése A második munkafolyamat célja, hogy támogassa a tagállamokat biztonságos és rugalmas információs kommunikációs rendszerek létrehozásában, és növelje a kritikus információs infrastruktúrák és szolgáltatások védettségét Európában. A munkafolyamat szorosan illeszkedik a Bizottság 2009 márciusi és 2011 márciusi közleményében szereplő CIIP cselekvési tervhez. E munka nagy része emellett közvetlenül hozzájárul az Európai Unió belső biztonsági stratégiájában és a digitális menetrendben lefektetett célok megvalósításához is. A CIIP területén a munkacsomagok döntő többsége a 2010-es munkaprogram részeként végrehajtott munka egyszerű folytatása. A munkafolyamat céljai konkrétabban a következők: — A tagállamok operatív képességeinek fejlesztése, és ezáltal a releváns érdekelt felek támogatása hatékonyságuk és eredményességük növelésében — Események támogatása és ösztönzése összeurópai szinten — A CIIP információbiztonsággal kapcsolatos nehézségeinek azonosítása és kezelése — Az információs és kommunikációs technológiák és az összekapcsolt hálózatok információbiztonsági problémáinak azonosítása és kezelése — A kiberbiztonsággal és a számítástechnikai bűnözéssel foglalkozó EU-USA munkacsoport támogatása. A munkacsoportot a 2010. november 20-i EU-USA csúcstalálkozó keretében hozták létre. Az eredmények száma: 16 3. MF: Az adatvédelem és a bizalom előmozdítása A 3. munkafolyamat négy munkacsomagot foglalt magában: — Az információbiztonság gazdasági ösztönzőinek és akadályainak megértése és elemzése. — Annak vizsgálata, hogy az adatvédelmet, az azonosságot és a bizalmat megfelelően integrálták az új szolgáltatásokba. — Az elektronikus hírközlési adatvédelmi irányelv (2002/58/EK) 4. cikke végrehajtásának támogatása. — Az európai kiberbiztonsági hónap létrehozásának előmozdítása. Az első munkacsomag elemezte az összeurópai szintű információbiztonság javításának gazdasági akadályait és ösztönzőit. Az ENISA elemezte a gazdasági hajtóerőket és akadályokat a jogi, szakpolitikai, szakmai és oktatási területen, és azonosította a fejlesztési lehetőségeket. A második munkacsomag megvizsgálta, hogy az adatvédelem, az azonosság és a bizalom hogyan épülnek be az új szolgáltatásokba, és javaslatokat tett a további fejlesztésekre. A cél az volt, hogy felmérjék, illetve értékeljék a személyi adatvédelemben és a hálózati szolgáltatásokkal kapcsolatos bizalom erősödésében tett eddigi előrelépést. A harmadik munkacsomag az ENISA-nak az elektronikus hírközlési adatvédelmi irányelv 4. cikke végrehajtása érdekében nyújtott támogatását érintette. Ez a „29. cikk” munkacsoporttal, az európai adatvédelmi biztossal és az Európai Bizottsággal (Jogérvényesülési Főigazgatóság és Információs Társadalmi és Médiaügyi Főigazgatóság) folytatott együttműködés folytatása volt, és annak kutatását tűzte ki célul, hogyan lehet a gyakorlatban uniós szinten végrehajtani a 4. cikk rendelkezéseit. Az ENISA továbbá együttműködött a tagállamokkal egy európai kiberbiztonsági hónap megszervezésében. Az eredmények száma: 5